Lapuanliikkeen johto
Liikkeeseen osallistuneita

Lapuan Liikkeen pää-äänenkannattaja Aktivistin joulunumerossa vuodelta 1930 liikkeen johtomiehiksi laskettiin:
maanviljelijä K. V. Huhtala
maanviljelijä ja herännäisjohtaja Vihtori Herttua
pankinjohtaja Yrjö Nikula
maanviljelijä Vihtori Kosola
jääkärimajuri Gunnar von Hertzen
jääkärivääpeli Antti Isotalo
maanviljelijä Matti Malkamäki
maanviljelijä Erkki Perheentupa
jääkärieverstiluutnantti P. A. Autti
maanviljelijä Juho (Jussi) Tala
kapteeni Torsten Hedman
Lapuan kirkkoherra, asessori K. R. Kares
Myöhemmin Mäntsälän kapinaan syylliseksi katsottujen perusteella voidaan myös päätellä järjestön johtohenkilöitä. Nämä henkilöt tosin edustivat Lapuan liikkeen viimeistä radikaalia vaihetta. Mäntsälän kapinan (27.2.-6.3.1932) suurimmiksi vastuuhenkilöiksi katsottiin:
Vihtori Kosola (maanviljelijä ja talonpoika, Lapuan Liikkeen johtaja)
Kurt Martti Wallenius (kenraalimajuri, Lapuan Liikkeen pääsihteeri)
Arne Somersalo (everstiluutnantti, Ajan Sana-lehden päätoimittaja, Suomen Ilmavoimien entinen komentaja)
Paavo Susitaival (everstiluutnantti, Pohjois-Uudenmaan suojeluskuntapiirin piiripäällikkö)
Artturi Vuorimaa (luutnantti, Mäntsälän kapinan operatiivinen päällikkö)
Arvo Lindh (Kokkolan entinen kaupunginviskaali, Lapuan liikkeen rahastonhoitaja)
Rafael Haarla (kauppaneuvos, Lapuan Liikkeen taloudellinen tukija)
Walde Sario (johtaja, Mäntsälän kapinajohtaja ja Lapuan liikkeen johtohenkilö Walleniuksen ja Kosolan rinnalla)
Professori Juha Siltala on maininnut johtaviksi isku- ja kyyditysetappimiehiksi sekä organisaattoreiksi seuraavat Lapuan liikkeen aktiivit: (Suluissa on paikkakunta, jonka iskujoukon johtohahmo ja organisaattori kyseinen henkilö oli.)
pankinjohtaja Yrjö Nikula (Lapua)
jääkärikapteeni Anton Eonsuu (Lapua)
talonpoika Jussi Muilu (Lapua)
talonpoika Jaakko Muilu (Lapua)
varatuomari Ilmari Talvitie (Ilmajoki)
liikemies Arvo Sihto (Ilmajoki)
Etsivän Keskuspoliisin etsivä Kosti-Paavo Eerolainen (Kokkola)
toimitussihteeri Vilho Viita (Kokkola)
kapteeni Eino A. Laitakari (Turku)
Paavo Markkula (Loimaa)
Kansallisen Kokoomuksen kansanedustaja, talonpoika Erkki Perheentupa (Loimaa)
johtaja Ahto Sippola (Helsinki)
aktivisti, maanviljelijä Toivo Pohjala (Porin seutu)
Vapaussodan Rintamamiesten Liiton puheenjohtaja Eino Haarla (Tampere)
Vapaussodan Rintamamiesten Liiton sihteeri, toimittaja Eero Rekola (Tampere)
Kainuun suojeluskuntapiirin päällikkö majuri Pauli Kontio (Kajaani)
Etsivän Keskuspoliisin  etsivä, Kajaanin Puutavara Oy:n järjestyspäällikkö Albin Tolonen (Kajaani)
pankinjohtaja Isak Kaitera (Oulu)
entinen Yhtymä Vientirauhan pääasiamies, majatalonomistaja Ilmari Takkala (Karstula)
entinen Voimaliiton aktiivi, aktivisti, majatalonpitäjä Einar Sarlin (Viitasaari)
aktivisti, talonpoika Paavo Jauhiainen (Kiuruvesi)
eläinlääkäri Aaro Hokkanen (Leppävirta)
Joensuun suojeluskuntapiirin esikunnan jäsen, apteekkari Karl Mannelin (Joensuu)
Nurmeksen suojeluskunnan perustaja, heimosotien organisaattori, piiriesikunnan jäsen, apteekkari Matti Calonius (Nurmes)
Kaksifooninkinen, osittain kolmikerroksinen Kosolan talo Lapuan kirkonkylällä. Kosola oli Lapuan liikkeen päämaja ja sisäpoliittisen huomion keskipiste etenkin kesällä 1930. Varakas Kosolan talonpoikaissuku rakensi päärakennuksen 1887.
Lapuan liikkeen kolmihenkinen johto eli triumviraatti kahvilla kesällä 1930. Pankinjohtaja Iivari Koivisto, maanviljelijä Vihtori Kosola ja maanviljelijä Vihtori Herttua. Johto kasvoi nelihenkiseksi, kun mukaan tuli syksyllä 1930 Lapuan kirkkoherra, asessori Kaarlo Rietrikki Kares.